Odense Adresse-Contoirs Efterretninger, 1846-03-05
J Berlingske Tidende læses følgende Jndrykkelse: "Jndustri-Udstillinger i Provindserne. Efterat Jndustri-Udstillinger overalt i den senere Tid ere anseete som en kraftig Spore til at fremme Kjend skabet og Tilliden til Jndlandets Jndustri og derved Produkternes Afsætning, har Jndustriforeningen sat sig det Formaal, foruden dets andre anvendte Midler til den danske Jndustries Opkomst, ogsaa, til en Prøve, ved Siden af de større periodiske Udstillinger i Kjøbenhavn, at foranstalte saadanne i Provindserne, og har antaget dette Maal bedst fremmet ved at forene disse med de sammesteds nu regelmæssigen afholdende Landmændsforsamlinger. Foreningen har til den Ende for iaar sat sig i Forbindelse med Fyens Stifts patriotiske Selskab, som har udvalgt en Committee til ved det den 25-26 Mai d. A. i Odense afholdende Landmandsmøde at forestaae en Udstilling eller Bazar af Gjenstande, ikke blot af landekonomisk, men af almindelig industriel Jnteresse. Bemeldte Committee har derefter underrettet Jndustriforeningen om, at Fyens Stift formeentlig tilstrækkelig vil forsyne Udstillingen med de almindeligste Haandværksarbeider, hvorimod den udbeder sig vor kraftige Medvirkning til at see denne beriget med saadanne Fabrik= og Jndustrigjenstande, som enten med Hensyn til Construction, Fuldkommenhed eller forholdsmæssige Priisbillighed maatte ansees ønskelige til Opmuntring for slig Jndustries almindelige Udbredelse. Udvalgte af Jndustriforeningens Repræsentantskab til at varetage denne Sag, indbyde vi herved de af Kjøbenhavns og dens Omegns Fabrikanter, Haandværkere og Jndustridrivende, der ved Fremsendelsen af Gjenstande af ovennævnte Beskaffenhed ville bidrage til at gjøre Provindsbeboerne bekjendte med deres Fabrikata, til, inden førstk. 15 Marts, derom at gjøre Anmeldelse for en af os Undertegnede, der ere villige til at give alle de vedkommende Oplysninger, som vi ere i Besiddelse af, og som ikke maatte være indeholdte i følgende vedtagne Bestemmelser for Vareindsenderne. 1) Fabrikatet, ledsages af Jndsenderens Navn og Adresse, samt Opgivende af Prisen en gros og en detail her i Byen. 2) Det Anmeldte maa være indleveret i Jndustriforeningens Locale senest inden Aprilmaaneds Udgang, for forinden Afsendelsen at kunne udstilles her. 3) Jndpakningen her besørges i Regelen under Committeens Opsyn, men kan, forsaavidt Nogen maatte foretrække det, eller Committeen udtrykkeligen maatte fordre det, udføres af vedkommende Jndsenderes egne Folk, i hvilket Fald Committeen intet Ansvar overtager for disse Varer, men naturligviis eiheller beregner Noget for Emballagen, der af Vareindsenderne ellers blive at godtgjøre Selskabet. 4) Forsaavidt Sagerne ikke sælges i Odense, foretages Forsendelsen Tour og Retour mellem Kjøbenhavn og Odense og Assurance for Søskade forJndustriforeningens Regning, hvorimod Transporten fra Skibet, Varernes Ud= og Jndpakning og Opstilling foretages af den provisoriske Committee i Odense fordens Regning. For det Solgte bliver derimod den af Jndustriforeningen udlagte Fragt og Assurance at bære af Kjøberen med visse pCt. af Varernes Værdi, der senere ville blive at bestemme af os. 5) Ligesom det er overladt til undertegnede Committees Skjøn at bedømme, hvorvidt de indleverede Varers Tal og Beskaffenhed ere skikkede til Afsendelse, saaledes maae vedkommende Afsendere underkaste sig Committeens Kiendelse i andre Retninger og navnlig, hvor der maatte blive Tale om Godtgjørelse for mulige Beskadigelser af de forsendende Varer, som Committeen dog vil gjøre sig til Pligt saavidt muligt at afsætte paa Udstillingsstedet.